# మెడుల్లా ఆబ్లాంగటా

| మెడుల్లా అబ్లాంగాటా |
| --- |
| మెదడు కాండంలో భాగమైన మెడుల్లా అబ్లాంగాటా (ఊదా రంగులో చూపబడింది) |
| ఆలివరీ బాడీ మధ్య భాగం వద్ద మెడుల్లా అబ్లాంగాటా యొక్క అడ్డచ్ఛేదం |
| Details |
| Part of | మెదడు కాండం |
| Identifiers |
| Latin | *medulla oblongata, myelencephalon, bulbus* |
| MeSH | D008526 |
| NeuroNames | 698 |
| NeuroLex ID | birnlex\_957 |
| TA98 | A14.1.03.003 |
| TA2 | 5983 |
| FMA | 62004 |
| Anatomical terms of neuroanatomy |

**మెడుల్లా అబ్లాంగాటా** (**దీర్ఘమజ్జ**; లాటిన్: *medulla oblongata*), లేదా సంక్షిప్తంగా **మెడుల్లా**, మెదడు కాండం (Brainstem) యొక్క దిగువ భాగాన్ని ఏర్పరచే పొడవైన కాండంలాంటి నిర్మాణం. ఇది చిన్నమెదడు (సెరెబెల్లం)కు ముందు భాగంలో ఉండి, కొంతవరకు దాని దిగువన ఉంటుంది. ఇది శంకువాకార న్యూరాన్ సముదాయంగా ఉండి, వాంతి, తుమ్ము వంటి అనేక స్వయంప్రేరిత (అసంకల్పిత) క్రియలను నియంత్రిస్తుంది.

మెడుల్లాలో హృదయ-రక్తనాళ కేంద్రం (Cardiovascular center), శ్వాసకేంద్రం (Respiratory center), వాంతి కేంద్రం (Vomiting center), వాసోమోటార్ కేంద్రం (Vasomotor center) వంటి ముఖ్య కేంద్రాలు ఉంటాయి. ఇవి శ్వాసక్రియ, హృదయ స్పందన రేటు, రక్తపోటు, అలాగే నిద్ర–మేల్కొలుపు చక్రం వంటి స్వయంప్రేరిత శరీర విధులను నియంత్రిస్తాయి.

"మెడుల్లా" అనే పదం లాటిన్ భాషలో "మజ్జ" లేదా "లోపలి గుజ్జు" అనే అర్థాన్ని సూచిస్తుంది. "అబ్లాంగాటా" అనే పదం లాటిన్‌లో "పొడిగించబడినది" లేదా "దీర్ఘాకారమైనది" అనే అర్థాన్ని కలిగి ఉంది.

భ్రూణ అభివృద్ధి సమయంలో మెడుల్లా అబ్లాంగాటా మైయెలెన్సెఫాలాన్ (Myelencephalon) నుండి అభివృద్ధి చెందుతుంది. మైయెలెన్సెఫాలాన్ అనేది రొంబెన్సెఫాలాన్ (Rhombencephalon) లేదా వెనుక మెదడు (Hindbrain) పరిపక్వత సమయంలో ఏర్పడే ద్వితీయ మెదడు పుటిక (Secondary brain vesicle).

**బల్బ్** (Bulb) అనేది మెడుల్లా అబ్లాంగాటాకు ఉపయోగించిన ఒక పాత పదం. ఆధునిక వైద్య పరిభాషలో, **బల్బార్** (Bulbar) అనే పదం ఇప్పటికీ మెడుల్లాతో సంబంధం ఉన్న పదాల్లో ఉపయోగించబడుతోంది, ముఖ్యంగా వైద్య పరిస్థితుల సందర్భంలో. ఉదాహరణకు బల్బార్ పక్షవాతం (Bulbar palsy) అనే పదంలో దీనిని చూడవచ్చు.

"బల్బార్" అనే పదం కార్టికోబల్బార్ ట్రాక్ట్ వంటి మెడుల్లాతో అనుసంధానమైన నరాలు, నాడీ మార్గాలను సూచించవచ్చు. అలాగే నాలుక, ఫారింక్స్ (గొంతు వెనుక భాగం), లారింక్స్ (స్వరపేటిక) వంటి మెడుల్లా ద్వారా నాడీ సరఫరా పొందే కండరాలను కూడా ఈ పదం సూచిస్తుంది.

## శరీర నిర్మాణం

మెడుల్లా అబ్లాంగాటా
కపాలపు అడుగు భాగంలోని ఫోరామెన్ మాగ్నమ్ నుండి బయటకు పొడుచుకొని వచ్చే మెడుల్లా; దీని కొనసాగింపుగా వెన్నుపాము ఏర్పడుతుంది.
మెడుల్లా అబ్లాంగాటాను సాధారణంగా రెండు భాగాలుగా పరిగణిస్తారు:

* **తెరిచి ఉన్న భాగం** (Open part) లేదా ఎగువ భాగం — ఇందులో మెడుల్లా వెనుక ఉపరితలం నాల్గవ వెంట్రికల్ (Fourth ventricle) ద్వారా ఏర్పడుతుంది.
* **మూసివున్న భాగం** (Closed part) లేదా దిగువ భాగం — ఇందులో నాల్గవ వెంట్రికల్ కౌడల్ మెడుల్లాలోని ఓబెక్స్ వద్ద సన్నబడుతూ, వెన్నుపాము కేంద్ర కాలువ (Central canal) యొక్క ఒక భాగాన్ని చుట్టుముడుతుంది.

### బాహ్య ఉపరితలాలు

మెడుల్లా అబ్లాంగాటా ముందు మధ్య పగులు (Anterior median fissure) లో పియా మేటర్ (Pia mater) యొక్క ఒక మడత ఉంటుంది. ఇది మెడుల్లా అబ్లాంగాటా మొత్తం పొడవునా విస్తరించి ఉంటుంది. ఈ పగులు పాన్స్ దిగువ అంచు వద్ద ఉన్న చిన్న త్రిభుజాకార ప్రాంతమైన ఫోరామెన్ సీకమ్ వద్ద ముగుస్తుంది.

ఈ పగులుకు ఇరువైపులా ఉన్న ఎత్తైన నిర్మాణాలను మెడుల్లరీ పిరమిడ్లు (Medullary pyramids) అంటారు. వీటిలో పిరమిడల్ ట్రాక్టులు ఉంటాయి. వాటిలో ముఖ్యంగా కార్టికోస్పైనల్ ట్రాక్ట్, కార్టికోబల్బార్ ట్రాక్ట్లు ఉంటాయి. మెడుల్లా దిగువ భాగంలో ఈ మార్గాలు పరస్పరం దాటుకొని పిరమిడ్ల డెకుసేషన్ (Decussation of pyramids) ను ఏర్పరుస్తాయి. ఈ ప్రాంతంలో ముందు మధ్య పగులు స్పష్టంగా కనిపించదు.

పిరమిడ్ల డెకుసేషన్ పైన ఉన్న ముందు మధ్య పగులు నుండి ప్రారంభమై, పాన్స్ ఉపరితలంపై పక్కకు విస్తరించే కొన్ని నాడీ తంతువులను ముందరి బాహ్య ఆర్క్యుయేట్ తంతువులు (Anterior external arcuate fibers) అంటారు.

మెడుల్లా ఎగువ భాగంలో అంటెరోలాటరల్ సల్కస్, పోస్టెరోలాటరల్ సల్కస్ మధ్య ఉన్న ప్రాంతంలో ఒక జత ఉబ్బిన నిర్మాణాలు కనిపిస్తాయి. వీటిని ఆలివరీ బాడీలు (Olivary bodies) లేదా *ఆలివ్స్* అంటారు. ఇవి ఇన్‌ఫీరియర్ ఆలివరీ న్యూక్లియస్ అనే పెద్ద నాడీకేంద్రాల వల్ల ఏర్పడతాయి.

మెడుల్లా వెనుక భాగంలో పోస్టీరియర్ మీడియన్ సల్కస్, పోస్టెరోలాటరల్ సల్కస్ మధ్య ప్రాంతంలో, వెన్నుపాము యొక్క పోస్టీరియర్ ఫ్యూనిక్యులస్ నుండి వచ్చే నాడీ మార్గాలు ప్రవేశిస్తాయి.

వాటిలో:

* మధ్య భాగంలో ఉన్నది గ్రాసైల్ ఫాసిక్యులస్ (Gracile fasciculus).
* పక్క భాగంలో ఉన్నది క్యూనియేట్ ఫాసిక్యులస్ (Cuneate fasciculus).

ఈ ఫాసిక్యులీలు చివరకు గుండ్రటి ఎత్తైన నిర్మాణాలైన గ్రాసైల్ ట్యూబర్‌కల్, క్యూనియేట్ ట్యూబర్‌కల్ వద్ద ముగుస్తాయి. ఇవి వరుసగా గ్రాసైల్ న్యూక్లియస్, క్యూనియేట్ న్యూక్లియస్ అనే బూడిదరంగు నాడీ పదార్థపు సమూహాల వల్ల ఏర్పడతాయి.

ఈ న్యూక్లియస్‌లలోని కణదేహాలు పోస్టీరియర్ కాలమ్–మీడియల్ లెమ్నిస్కస్ మార్గం యొక్క ద్వితీయ స్థాయి న్యూరాన్లు. వీటి అక్షతంతువులను అంతర్గత ఆర్క్యుయేట్ తంతువులు (Internal arcuate fibers) అంటారు. ఇవి మెడుల్లా ఒక వైపు నుండి మరో వైపుకు దాటుకొని మీడియల్ లెమ్నిస్కస్ ను ఏర్పరుస్తాయి.

ట్యూబర్‌కల్‌లకు పైన, మెడుల్లా వెనుక ఉపరితలంలో ఒక త్రిభుజాకార గుంట కనిపిస్తుంది. ఇది నాల్గవ వెంట్రికల్ అడుగు భాగంలోని దిగువ భాగాన్ని ఏర్పరుస్తుంది. ఈ గుంటకు ఇరువైపులా ఇన్‌ఫీరియర్ సెరిబెల్లార్ పెడంకిల్లు సరిహద్దులుగా ఉంటాయి. ఇవి మెడుల్లాను చిన్నమెదడుతో అనుసంధానిస్తాయి.

మెడుల్లా దిగువ భాగంలో, క్యూనియేట్ ఫాసిక్యులస్‌కు పక్కగా మరో పొడవైన ఎత్తైన నిర్మాణం కనిపిస్తుంది. దీనిని ట్యూబర్‌క్యులమ్ సినీరియమ్ (Tuberculum cinereum) అంటారు. ఇది స్పైనల్ ట్రైజెమినల్ న్యూక్లియస్ అనే బూడిదరంగు నాడీకేంద్రం వల్ల ఏర్పడుతుంది.

ఈ న్యూక్లియస్‌ను కప్పి ఉన్న నాడీ తంతువుల పొర ట్రైజెమినల్ నరం యొక్క స్పైనల్ మార్గాన్ని (Spinal tract of trigeminal nerve) ఏర్పరుస్తుంది.

మెడుల్లా యొక్క దిగువ సరిహద్దు కమిష్యూరల్ తంతువులు (Commissural fibers) ఒక వైపు నుండి మరో వైపుకు దాటే ప్రాంతంగా నిర్వచించబడుతుంది. ఈ ప్రాంతానికి దిగువన వెన్నుపాము ప్రారంభమవుతుంది.

### రక్త సరఫరా

మెడుల్లా అబ్లాంగాటాకు రక్త సరఫరా అనేక ధమనులు (arteries) ద్వారా జరుగుతుంది.

* అంటీరియర్ స్పైనల్ ఆర్టరీ (Anterior spinal artery): ఇది మెడుల్లా అబ్లాంగాటా యొక్క మొత్తం మధ్య భాగానికి రక్తాన్ని సరఫరా చేస్తుంది.

* పోస్టీరియర్ ఇన్‌ఫీరియర్ సెరిబెల్లార్ ఆర్టరీ (Posterior inferior cerebellar artery): ఇది వెర్టీబ్రల్ ఆర్టరీ యొక్క ప్రధాన శాఖ. ఇది మెడుల్లా యొక్క వెనుక-పార్శ్వ (posterolateral) భాగానికి రక్తాన్ని సరఫరా చేస్తుంది. ఈ ప్రాంతంలో ప్రధాన సంవేదనాత్మక (sensory) నాడీ మార్గాలు ప్రయాణించి, సినాప్స్ లను ఏర్పరుస్తాయి. అదేవిధంగా, ఇది చిన్నమెదడు (Cerebellum) యొక్క కొంత భాగానికీ రక్తాన్ని అందిస్తుంది.

* వెర్టీబ్రల్ ఆర్టరీ యొక్క ప్రత్యక్ష శాఖలు (Direct branches of the vertebral artery): వెర్టీబ్రల్ ఆర్టరీ, అంటీరియర్ స్పైనల్ ఆర్టరీ, పోస్టీరియర్ ఇన్‌ఫీరియర్ సెరిబెల్లార్ ఆర్టరీల మధ్యనున్న ప్రాంతానికి రక్తాన్ని సరఫరా చేస్తుంది. ఇందులో సోలిటరీ న్యూక్లియస్ (Solitary nucleus)తో పాటు ఇతర సంవేదనాత్మక న్యూక్లియస్‌లు, నాడీ తంతువులు కూడా ఉంటాయి.

* పోస్టీరియర్ స్పైనల్ ఆర్టరీ (Posterior spinal artery): ఇది మూసివున్న (closed) మెడుల్లా యొక్క వెనుక స్తంభం (dorsal column) భాగానికి రక్తాన్ని సరఫరా చేస్తుంది. ఈ భాగంలో గ్రాసైల్ ఫాసిక్యులస్, గ్రాసైల్ న్యూక్లియస్, క్యూనియేట్ ఫాసిక్యులస్,, క్యూనియేట్ న్యూక్లియస్ ఉంటాయి.

## మూలాలు

## మూలాలు